Folketing
2011-02-03

Jeg kan bare ikke forstå, at hr. Karsten Nonbo slet ikke kommer ind på det særlige, som jeg lægger vægt på, nemlig den landsby, der ligger langs en vej. Det er de mennesker, der bor i den landsby, jeg med dette beslutningsforslag ønsker at prioritere. Vi kan godt udvide afstandshastighedskontrollen til også at omfatte de steder, hvor der er vejarbejde, for min skyld ingen alarm, men det er jo ikke landsbyerne, hr. Karsten Nonbo forholder sig til. Hvordan kan de mennesker, der bor i den her landsby, være sikre på, at deres børn frit kan gå over vejen uden at blive kørt ned af en, der kører 30 km/t. for hurtigt?